benevolentia et fiducia factum est, ut conchylia ista ad me potissi- 

 mum mitterentur, quae diligentius excuterem ac perscrutarer et per 

 suas quaeque species distribueremj et ut quae forle desiderarem ea 

 inde mihi comparare liceret, quibus museum meum complerem. 



Species a celeberrimo Preiss reportatas omnes, cxceptis tamen 

 Murice acanthoptero, Voluta volvacea et Terebralulae specie quadam, 

 qaas antequam ipsam collectionem inspiciendi copia mihi facta esset 

 anglus celeberrimus Hugh Cuming, in conchyliorum ille studio et 

 investigatione versatissimus, sibi comparavit et deportavit, ipse vidi et 

 examinavi, earumque testarum — solae enim teslae prostant — in hisce 

 pagellis cognitionem publici iuris facere animus est. Ad indicandas in 

 iisdem species satis notas h. e. in clarissimi Lamarck opere egregio 

 „Histoire naturelle des animaux sans verlebres'', vel in eiusdem libri 

 editione a clarissimo Desliayes aucta expositas, sufficiat nomini 

 specifico auctorem addidisse; minus notis iconis indicimn, novis, quae 

 non paucae sunt, diagnoses concinnas iisdemque mensuram ad nor- 

 mam parisinam subiunxi; plurimis stationes et locos, in quibus a 

 celeberrimo peregrinatore repertae sunt, adieci. 



Praeter conchylia in hoc specimine enumerata mollia quoque 

 nonnulla cephalopoda, e cryptodibranchiorum ordine, peregrinator 

 noster laudatissimus ex itinere retulil; liaec vero horum animalium 

 perilissimo indagatori clarissimo in academia petropolitana professori 

 J. F. Brandt, transmissa sunt, quare quum ipse nou viderim enu- 

 merare nequivi. 



Spero fore ut hae pagellae quamvis parvac et exiguae, in quibus 

 conscribendis tempus nimis concisum urgebat, tamen non inutiles 

 prorsus habeantur neque ingratae sint horum studiorum fautoribus. 



Pyrmonti; scripsi in museo, d. XV. mensis februarii, anni 

 MDCCCXLIII. 



-•*-•►• > # >< »■ < • < •<• — 



